English: Thank you for the comments and questions. I'm going to start by recognising what you say about the fund, and, of course, some people have all been looking for an extra sum of money. Whenever you announce a certain sum of money, people always try to understand what their part of it is, what their chunk is and whether it will cure all ills. Well, I've been really clear from the outset, as indeed has my colleague Huw Irranca-Davies, that this fund is a specific fund to help deliver change and transformation. It is not a panacea. It really is about supporting and implementing new ways of working to transform our whole service. So, it's a way of leading change to then use the £9 billion to deliver that change on a system-wide level. That's what we're looking for. And, in that, the design principles that I've mentioned several times really matter. If they don't meet the design principles that we set out, they won't get supported. If they are not genuinely scalable, and they can't demonstrate how, if successful, these projects could scale, then again they won't be supported. I accept that not every project that gets supported, even on the best advice, the best design - not every project is likely to succeed. It's important that we accept that and say that again and again at the outset, because there'll still be learning from projects that don't succeed. That goes back to your final question about evaluation and time frame. With each bid that comes in, there will be something about evaluation within it so that we can understand what good it is or isn't doing, and also the time frame within which to do so. So, these are not never-ending projects. They can't be. They have got to lead to a point where we can understand: is this the right answer, and, if it is, how do we then scale it across our system? And, if it isn't the right answer, then we have to disinvest from it. I'm very, very clear about that and I have no difficulty in saying that, both in the initial launch that I attended in Cardiff and Vale, and the same goes for the Cwmtawe cluster, and whatever projects I decide to support in the coming weeks and months. So, on the question that you asked about how the decisions are made, the advisory board is there to challenge the work that is being done by the programme board. That group, led by Andrew Goodall, will provide the advice to me, and I will then make decisions, based on that advice, about whether to support projects or not. So, I have decided on the first two projects. The eight areas that I mentioned - I'll get advice on those, and I will then look at them, and I will then make a decision about what to support. I'm happy to confirm that each part of Wales will provide a project to go into the transformation fund, of varying scales and sizes. I can absolutely guarantee that Hywel Dda and north Wales are not about to be screened out of this. So, you will see, in the choices that I make, that we will be making choices across the country. I expect every area, not just the two who have applied - . I expect, before the end of the calendar year, you will see a range of other choices. So, I can't give an exact timescale, because I need to consider the advice when it's given and make a choice when I'm content that it is the right thing to say 'yes' or 'no' to. But I expect to make further choices in the coming weeks, not necessarily waiting a matter of months. I'm also happy to reprovide the commitments that I have given previously - that this transformation fund is not a way of using extra resources to primarily go into a hospital system. Now, that doesn't mean that projects can't have an impact on our hospital system, or can't use some of the money within the hospital system, but it is primarily about delivering a shift in how we deliver care. So, the primary focus is primary and community services. It really is about the partnership between health and social care and others, including housing and the third sector. That's why we have used regional partnership boards as the initial mechanism. Anything that wants to come to the transformation fund must first have the support of its regional partnership board. That's really important. So, health and local government are in the same place as co-decision makers, for the shared objectives that 'A Healthier Wales' sets out. It is not a question of all of them saying, 'This is my project. I will now decide.' They have to agree with their other partners around the regional partnership board table. In terms of the £60 million to support the IMPTPs, that is new money. In terms of the £30 million I have announced for the regional partnership boards, that is new money too. Of course, with the transformation fund, if we don't spend all of it, I will then have to make a choice as to whether I can reprovide that money into the next year. I think we'll see an expansion in ambition and scale in the projects we are likely to see, and I want to encourage that, not level it downwards.
Welsh: Diolch ichi am y sylwadau a'r cwestiynau. Rwyf am ddechrau drwy gydnabod yr hyn yr ydych chi'n ei ddweud am y gronfa, ac, wrth gwrs, mae rhai pobl i gyd wedi bod yn chwilio am swm ychwanegol o arian. Pryd bynnag y byddwch chi'n cyhoeddi swm penodol o arian, bydd pobl bob amser yn ceisio deall beth yw eu rhan nhw ohono, beth yw eu cyfran nhw ac a fydd yn gwella'r holl helbulon. Wel, rwyf wedi bod yn glir iawn o'r cychwyn, mewn gwirionedd, fel y mae fy nghyd-Aelod Huw Irranca-Davies wedi bod, fod y gronfa hon yn gronfa benodol i helpu i gyflawni newid a thrawsnewid. Nid yw'n ateb i bopeth. Mae'n ymwneud â chefnogi a gweithredu ffyrdd newydd o weithio i drawsnewid ein holl wasanaeth. Felly, mae'n ffordd o arwain newid i ddefnyddio wedyn y £9 biliwn i sicrhau'r newid hwnnw drwy'r system gyfan. Dyna beth yr ydym ni'n chwilio amdano. Ac, yn hynny o beth, mae'r egwyddorion dylunio yr wyf wedi'u crybwyll sawl gwaith yn bwysig iawn. Os nad ydyn nhw'n bodloni'r egwyddorion dylunio a bennwyd gennym ni, ni fyddan nhw'n cael cymorth. Os nad oes modd eu cyflwyno ar raddfa fwy, ac os na allan nhw ddangos sut y gallai'r prosiectau hyn, os ydyn nhw'n llwyddiannus, gael eu cyflwyno ar raddfa fwy, yna ni fyddan nhw'n cael cymorth. Rwy'n derbyn nad yw pob prosiect sy'n cael cymorth, hyd yn oed ar sail y cyngor gorau, y cynllun gorau - nid yw pob prosiect yn debygol o lwyddo. Mae'n bwysig ein bod yn derbyn hynny ac yn dweud hynny dro ar ôl tro ar y cychwyn, oherwydd bydd pethau i'w dysgu o hyd gan brosiectau nad ydynt yn llwyddo. Mae hynny'n mynd yn ôl at eich cwestiwn olaf ynghylch gwerthuso ac amserlen. Gyda phob cais a ddaw i mewn, bydd rhywbeth am werthuso ynddo fel y gallwn ni ddeall pa les y mae'n ei wneud neu ddim yn ei wneud, a hefyd yr amserlen i wneud hynny oddi mewn iddi. Felly, nid yw'r rhain yn brosiectau diddiwedd. Ni allan nhw fod. Mae'n rhaid iddyn nhw arwain at fan lle gallwn ni ddeall: ai hwn yw'r ateb cywir, ac, os ydyw, sut ydym ni wedyn yn ei gyflwyno ar raddfa fwy ar draws ein system? Ac, os nad hynny yw'r ateb cywir, yna mae'n rhaid inni ddadfuddsoddi o hynny. Rwy'n glir iawn, iawn am hynny ac nid oes gennyf unrhyw anhawster wrth ddweud hynny, yn y lansiad cychwynnol y bûm iddo yng Nghaerdydd a'r Fro, ac mae'r un peth yn wir am glwstwr Cwmtawe, a pha bynnag brosiectau yr wyf yn penderfynu eu cefnogi yn yr wythnosau a'r misoedd nesaf. Felly, ynglŷn â'r cwestiwn y gwnaethoch chi ei ofyn am sut y gwneir penderfyniadau, mae'r bwrdd cynghori yno i herio'r gwaith a wneir gan fwrdd y rhaglen. Bydd y grŵp hwnnw, a arweinir gan Andrew Goodall, yn rhoi'r cyngor i mi, a byddaf wedyn yn penderfynu, yn seiliedig ar y cyngor hwnnw, a ddylid cefnogi prosiectau ai peidio. Felly, rwyf wedi penderfynu ar y ddau brosiect cyntaf. Yr wyth maes a grybwyllais - byddaf yn cael cyngor ar y rhai hynny, a byddaf wedyn yn eu hystyried, a byddaf wedyn yn penderfynu beth i'w gefnogi. Rwy'n hapus i gadarnhau y bydd pob rhan o Gymru yn darparu prosiect i fynd i'r gronfa trawsnewid, o faint a graddfa amrywiol. Gallaf warantu yn gyfan gwbl nad fydd Hywel Dda a'r gogledd yn cael eu hepgor o hyn. Felly, byddwch chi'n gweld, yn y dewisiadau a wnaf, y byddwn yn gwneud dewisiadau ledled y wlad. Rwy'n disgwyl i bob ardal, nid dim ond y ddau sydd wedi gwneud cais - . Rwy'n disgwyl, cyn diwedd y flwyddyn galendr, y byddwch yn gweld amrywiaeth o ddewisiadau eraill. Felly, ni allaf roi union amserlen, oherwydd mae angen imi ystyried y cyngor pan gaiff ei roi a gwneud dewis pan rwy'n fodlon ei bod hi'n briodol dweud 'ie' neu 'na'. Ond rwy'n disgwyl gwneud rhagor o ddewisiadau yn yr wythnosau nesaf, ac nid o reidrwydd aros misoedd. Rwyf hefyd yn hapus i roi'r ymrwymiadau a roddais o'r blaen - nad yw'r gronfa trawsnewid hon yn ffordd o ddefnyddio adnoddau ychwanegol ar gyfer systemau ysbytai yn bennaf. Nawr, nid yw hynny'n golygu na all prosiectau gael effaith ar ein system ysbytai, neu na allan nhw ddefnyddio rhywfaint o'r arian o fewn y system ysbytai, ond mae'n ymwneud yn bennaf â chyflawni newid yn y dull o ddarparu gofal. Felly, y prif bwyslais yw gwasanaethau sylfaenol a chymunedol. Mae, mewn gwirionedd, yn ymwneud â'r bartneriaeth rhwng iechyd a gofal cymdeithasol ac eraill, gan gynnwys tai a'r trydydd sector. Dyna pam yr ydym ni wedi defnyddio byrddau partneriaeth rhanbarthol fel y dull cychwynnol. Mae'n rhaid i unrhyw beth sy'n dymuno dod at y gronfa trawsnewid fod, yn gyntaf, â chefnogaeth ei fwrdd partneriaeth rhanbarthol. Mae hynny'n wirioneddol bwysig. Felly, mae iechyd a llywodraeth leol yn yr un sefyllfa â phobl sy'n cyd-benderfynu, o ran y cyd-amcanion y mae 'Cymru Iachach' yn eu nodi. Nid yw'n gwestiwn o bob un ohonyn nhw'n dweud, 'Dyma fy mhrosiect i. Byddaf i'n penderfynu nawr.' Mae'n rhaid iddyn nhw gytuno â'u partneriaid eraill yn y bwrdd partneriaeth rhanbarthol. O ran y £60 miliwn i gefnogi'r Cynlluniau Tymor Canolig Integredig, mae hwnnw'n arian newydd. O ran y £30 miliwn a gyhoeddais ar gyfer y byrddau partneriaeth rhanbarthol, mae hwnnw'n arian newydd hefyd. Wrth gwrs, gyda'r gronfa trawsnewid, os na fyddwn yn ei wario i gyd, bydd yn rhaid imi wneud dewis ynghylch p'un a allaf ailddarparu'r arian hwnnw y flwyddyn nesaf. Rwy'n credu y gwelwn ni ehangu o ran uchelgais a graddfa yn y prosiectau yr ydym ni'n debygol o'u gweld, ac rwyf eisiau annog hynny, nid eu lleihau o ran graddfa.